கண்டறியப்பட்ட ஒரு ஒலியின் தோற்றுவாயை அடையாளம் காண்பதற்கு முனைப்பற்ற சொனார் பல நுட்பங்களைக் கொண்டுள்ளது. உதாரணமாக, ஐக்கிய அமெரிக்க நாடுகளின் கலன்கள் 60 ஹெர்ட்ஸ் மாற்று மின் சக்தி அமைப்புகளில் இயங்கும். மின்மாற்றி அல்லது மின்னாக்கியினை மேலோட்டிலிருந்து முறையான அதிர்வுக் காப்புறைகள் இன்றி பொருத்துகையில், அல்லது வெள்ள நிலையினில், உருளைகளிலிருந்து வரும் 60 ஹெர்ட்ஸ் ஒலியானது நீர்மூழ்கி அல்லது கப்பலிலிருந்து வெளிவரக் கூடும். இதன் மூலம் அதன் தேசியத்தை அறிந்து கொள்ளலாம். பெரும்பாலான ஐரோப்பிய நீர்மூழ்கிகள் 50 ஹெர்ட்ஸ் சக்தி அமைப்புகளே கொண்டுள்ளன. இடைவிட்ட (கைக்குறடு ஒன்றினைத் தவற விடுதலைப் போன்ற ஒலி) ஒலித் தோற்றுவாய்களையும் முனைப்பற்ற சொனார் கண்டறியும். வெகு அண்மைக் காலம் வரையிலும், அனுபவம் வாய்ந்த ஒரு இயக்காளரே சமிக்கைகளை அடையாளம் கண்டு வந்தார். ஆனால், இப்போது அப்பணியினைக் கணினிகள் செய்து வருகின்றன. 

முனைப்பற்ற சொனார் அமைப்புகள் பெரும் சொனிக் தரவுத் தளங்களைக் கொண்டிருக்கலாம். ஆனால், வழமையாக ஒரு சொனார் இயக்காளர் சமிக்கைகளைத் தன் அனுபவம் மற்றும் முயற்சியால்தான் வகைப்படுத்துகிறார். ஒரு கணினி அமைப்பு, கப்பல்கள், அவற்றின் நடவடிக்கைகள் (எ.கா: கப்பலின் வேகம் அல்லது விடுத்த கணையின் வகை ஆகியவை) ஆகியவற்றையும், மேலும் குறிப்பிட்ட கப்பல்களைக் கூட அடையாளம் காண இத்தகைய தரவுத்தளங்களை அடிக்கடி பயன்படுத்தலாம். ஐக்கிய அமெரிக்க கடற்படை உளவுத்துறை அலுவலகம் ஒலிகளை வகைப்படுத்துதல்களைப் பற்றிய பிரசுரங்களை அளித்து அவற்றை தொடர்ந்து இற்றைப்படுத்தியும் வருகிறது.

செயல்திறனை முன்னறிவித்தல்
வரலாறு
ஒலியின் தோற்றுவாய்களை அடையாளம் காணுதல்
ஆர்ட்டெமிஸ் செயற்திட்டம்